जिन पुलों पर मेले के दौरान रहेगा ट्रैफिक, उन पर नहीं लगीं रेलिंग
भास्कर संवाददाता | मुंगावली
रंगपंचमी पर लगने वाले करीला मेले को अब 14 दिन ही बचे हैं, लेकिन अब तक कई मुख्य मार्गो की हालत नहीं सुधारी गई है। कंजिया और केथन नदी के पुल रेलिंग विहीन है जबकि इन पुल पर मेले के दौरान सबसे ज्यादा दबाव बढ़ेगा।
अशोकनगर और सागर जिले की सीमा पर लगा बेतवा नदी का पुल नगर मुख्यालय से 8 किमी दूर है। इस मार्ग से सागर, दमोह, कटनी, इलाहबाद सहित आसपास के क्षेत्रों से लोग मां जानकी करीला मंदिर पहुंचे हैं। नगर मुख्यालय से पांच किमी दूर ग्राम ढिचरी पर पड़ने वाला केथन नदी के पुल पर भी रैलिंग की व्यवस्था नहीं है। यह मुख्य पुल है जो कुरवाई, मंडी बामोरा, विदिशा, रायसेन सहित कई जिलों को जोड़ता है, लेकिन इस केथन नदी पर भी रेलिंग नहीं है। सालों पहले आई बाढ़ में यहां की रेलिंग बह गई थी जबसे पीडब्ल्यूडी विभाग द्वारा इस ओर ध्यान नहीं दिया। इस पुल पर मुंगावली से जाने पर पुल के दाहिने ओर जहां पुल की सीमा खत्म होती है वहां भी बाढ़ आने से वहां की किनार की मिट्टी कट कटकर बह गई जिससे गहरी खाई बन चुकी है। विभाग ने उस समय हल्की मरम्मत कर उसे चनखारी से भर दिया था लेकिन वहां की बनी खाई भी दुर्घटनाओं को संकेत दे रही है।
जिम्मेदार नहीं देते इस ओर ध्यान
ह दोनों पुल सालों से रैलिंग विहीन है। इन पुलों की रैलिंग लम्बे समय से टूटी हुई है। इसकी जानकारी जिम्मेदार अधिकारियों को होने के बाद भी न तो इस ओर कभी ध्यान दिया गया और न ही किसी तरह की कार्रवाई की गई। जिसका परिणाम यह हुआ कि वे अब भी किसी बड़ी घटना का होने का इंतजार कर रहे हैं।
नहीं भरे गए गड्ढे, पुल से निकलने पर हो सकते हैं हादसे
ग्राम खूटिया बामोरी सरपंच भूरी बाई, महेन्द्र सिंह रावत यही नदी के पास ही निवास करते है। उन्होंने बताया कि अगर इस पुल के इस खाई नुमा गड्ढे को नहीं भरवाया व रेलिंग नहीं लगवाई तो वाहन चालक की जरा सी चूक से कभी भी दुर्घटना हो सकती है। छोटी भोपाल सरपंच राजकुमार यादव ने बताया कि बेतवा पुल की लंबाई अधिक है लेकिन रैलिंग नहीं होने से कभी भी कोई बड़ा हादसा हो सकता है।
केथन नदी पर बना पुल जो रेलिंग विहीन। इस कारण यहां दुर्घटना की संभावना बनी रहती है।
दतिया क्षेत्र में आते हैं पुल
केथन नदी और बीना कंजिया सड़क मार्ग पर के पुल दतिया क्षेत्र में आते हैं। हम इन दोनों पुलों में हस्तक्षेप नहीं कर सकते है। बीएस शर्मा, प्रभारी एसडीओ पीडब्लूडी मुंगावली
बेतवा नदी के पुल से विदिशा अौर सागर जिले के लोग आते हैं
hin_Deva bho_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva awa_Deva awa_Deva